ก.ล.ต.เปิดเฮียริ่งให้ บลจ.โอนย้ายกอง RMF-LTF ได้หากต้องเลิกกองทุน
ก.ล.ต.เปิดเฮียริ่งให้ บลจ.โอนย้ายกอง RMF-LTF ได้หากต้องเลิกกองทุน
25 ต.ค. 2559

สำนักงานคณะกรรมการกำกับหลักทรัพย์และตลาดหลักทรัยพ์ (ก.ล.ต.) เปิดเผยว่า ก.ล.ต. เปิดรับฟังความคิดเห็นเกี่ยวกับการปรับปรุงเกณฑ์การโอนย้ายกองทุนรวมเพื่อการเลี้ยงชีพ (RMF) และกองทุนรวมหุ้นระยะยาว (LTF) ในกรณี RMF และ LTF ต้องเลิกกองทุน
โดยเปิดให้บริษัทหลักทรัพย์จัดการกองทุน (บลจ.) สามารถใช้ดุลพินิจในการโอนย้ายได้เพื่อความคล่องตัวในการบริหารจัดการมากขึ้น ในขณะที่ผู้ลงทุนยังคงได้รับสิทธิประโยชน์ทางภาษีต่อเนื่อง
ทั้งนี้ ก.ล.ต. มีแนวคิดที่จะปรับเกณฑ์การโอนย้ายการลงทุนของ RMF และ LTF ไปยัง RMF หรือ LTF อื่น เมื่อมีการเลิกกองทุน อาทิ
– ยกเลิกการกำหนดให้ผู้ลงทุนแสดงเจตนาล่วงหน้าเกี่ยวกับการโอนย้าย
– ให้ บลจ. สามารถใช้ดุลพินิจในการโอนย้ายไปยัง RMF และ LTF อื่นได้ แต่ต้องระบุแนวทางการใช้ดุลพินิจไว้ในรายละเอียดโครงการ เพื่อให้ผู้ลงทุนทราบล่วงหน้า
– บลจ. ต้องแจ้งแนวทางการดำเนินการให้ผู้ลงทุนและผู้ที่เกี่ยวข้องทราบถึงสิทธิในการโอนย้ายไปยัง RMF หรือ LTF อื่นที่ต้องการ โดยผู้ลงทุนจะได้รับยกเว้นค่าธรรมเนียมในการโอนย้าย กรณีอยู่ภายใน บลจ. เดียวกัน และอยู่ภายในระยะเวลาที่กำหนด ทั้งนี้ ไม่รวมค่าธรรมเนียมในการซื้อขายหลักทรัพย์